Én af forskellene på en tremmeseng og en bedside crib er størrelsen. En bedside crib er væsentligt mindre end en tremmeseng, og bruges derfor kun mens dit barn er helt lille.En anden forskel er, at tremmesengen har fire sider og typisk kan justeres i højden, så du kan sætte madrassen længere ned, når dit barn lærer at sidde selv eller rejse sig op. En bedside crib har enten tre eller fire sider, hvor den ene side kan tages af, så sengen kan sættes fast til eller helt op ad forældresengen. Desuden kan den også justeres i højden, så dit barn ligger i samme niveau som dig og være helt tæt på dig om natten.